Source: http://www.csmoradea.ro/events/lnbm-etapa-17-3/
Timestamp: 2017-07-25 06:46:39+00:00

Document:
www.csmoradea.ro | LNBM, Etapa 17 Home
HomeFixturesCurrent Page LNBM, Etapa 17 LNBM, Etapa 17
KICK-OFF 20:00 82-87
CSM CSU Oradea a obținut o importantă victorie în deplasare. Campioana României s-a impus pe terenul echipei SCM Universitatea Craiova, scor 87-82, după o repriză de prelungiri. Este cel de-al 2-lea meci decis după cinci minute suplimentară în decurs de trei zile pentru formația bihoreană.
După un început favorabil de partidă, pe parcursul căruia a avut inițiativa pe tabela de marcaj, echipa orădeană s-a lovit de multiple probleme. Roș-albaștrii au cedat 14 recuperări sub propriul coș, astfel încât Craiova a reușit să se instaleze la conducere și să se desprindă la 38-31.
CSM-ul a încercat să revină și părea să reușească acest lucru, dar oltenii s-au desprins din nou, de această dată la un maxim de 11 lungimi, scor 62-51, în minutul 34 al întâlnirii. Elevii lui Cristian Achim nu au renunțat, Muhamed Pasalic a sunat revenirea, iar Martin Zeno a bifat o intercepție urmată de un coș cu fault prin care a completat un parțial de 19-7. Taylor a replicat cu o reușită de trei puncte cu zece secunde înainte de final, după care Zeno a greșit de la linia de pedeapsă. Denison a cules o recuperare ofensivă, fiind faultat pe aruncare. Canadianul a transformat ambele libere cu o siguranță deosebită pentru un pivot, iar meciul a intrat în prelungiri, scorul după 40 minute fiind de 72-72.
Același Taylor i-a ținut în joc pe olteni, dar Denison agăsit răspunsul potrivit de fiecare dată. Zeno s-a achitat de sarcini pe faza ofensivă după descalificarea canadianului, iar Mandache a reușit câteva faze de apărare impresionante. Mirkovic a fost impecabil la linia de pedeapsă cu patru libere în ultimele secunde pentru a conserva avantajul orădenilor și a preveni o revenire a gazdelor.
Muhamed Pasalic a avut 20 puncte, Martin Zeno a terminat cu 17 puncte, 5 recupeărri, Branko Mirkovic a încheiat cu 15 puncte, 6 paqse decisive, iar Sean Denison a realizat 14 puncte și 10 recuperări pentru învingători. Tayloe Taylor a replicat cu 19 puncte, alți trei jucători de la Craiova marcând cel puțin 15 puncte.
CSM CSU Oradea obține a 4-a victorie consecutivă. Este al 3-lea succes obținut de roș-albaștri în deplasare la nivelul Ligii Naționale. Formația bihoreană are 10-6 la general, urmând să susțină alte două jocuri în deplasare în competiția internă. Înainte însă CSM CSU Oradea se deplasează în Italia pentru meciul cu Umana Reyer Venezia din ultima etapă a sezonului regulat în Basketball Champions League.
___ CSM CSU Oradea se deplasează la Craiova, acolo unde va susține următorul meci din cadrul Ligii Naționale de baschet masculin – ediția 2016/17. Meciul contează pentru etapa a 17-a din sezonul regulat al competiției.
Formația pregătită de Cristian Achim are o serie activă de trei victorii în competiția internă. Roș-albaștrii au un bilanț general de 9-6 și se situează pe locul al 3-lea în ierarhie înaintea acestei runde.
SCM U Craiova are un bilanț general de 4-10 și se situează pe locul al 9-lea în clasamentul LNBM. Alb-albaștrii au trecut prin mai multe schimbări în ultimele săptămâni și se pare că modificările continuă, existând șanse ca oltenii să joace cu un nou pivot în meciul cu CSM CSU Oradea.
Sean Barnette este în continuare indisponibil. De asemenea, delegația orădeană a plecat spre Craiova fără Will Franklin. S-a luat decizia ca fundașul american să rămână la Oradea pentru a se pregăti din punct de vedere fizic sub comanda lui Marius Marinău.
În tur, CSM CSU Oradea s-a impus cu scorul de 73-58. Formația bihoreană nu a mai învins la Craiova din sezonul 2013/14, atunci când s-a impus în playoff-ul LNBM. De atunci s-au disputat trei meciuri în localitatea doljeană, toate fiind câștigate de formația gazdă.
Meciul se va desfășura sâmbătă (21.01), cu începere de la ora 20:00. Jocul va fi transmis în direct la DigiSport 3.
Comentarii comments Previous Post LNBM, Etapa 16 Baschet 25/07/2017
Next Post LNBM, Etapa 18
Licitatii (8)

References: CSM 

CSM 
 CSM 
 CSM 
 CSM 
 CSM